Publication: Magyar Közlöny
Issue: MK-2011-121 (Year: 2011, Number: 121)
Era: contemporary
Section: 3. melléklet az 54/2011. (X. 19.) NFM rendelethez
Paragraph Index: 1659

1. ELJÁRÁSOK Útmutató az adatszolgáltatáshoz: A B 1.1. Áthajózási terv – Egy adott rendszeren belüli kikötõbõl való indulás, illetve lehetõleg közvetlenül az indulás elõtt vagy az adott rendszer által lefedett területre való belépéskor. 1.2. Helyzetjelentés – Amikor az a rendszer hatékony üzemelésének biztosításához szükséges. 1.3. Útiránytól való eltérés jelentése – Ha a hajó pozíciója jelentõsen eltér attól, ami az elõzõ jelentések alapján elõre látható lett volna, ha a jelentett útvonal megváltozik vagy a hajóparancsnok döntése alapján. 1.4. Utolsó jelentés – A rendeltetési kikötõbe való megérkezéskor és egy adott rendszer által lefedett terület elhagyásakor. 1.5. Veszélyes áruk bejelentése – Amennyiben károkozással vagy valószínûleg azzal járó esemény következik be azáltal, hogy csomagolt, köztük szállítókonténerben, hordozható tartályokban, közúti és vasúti jármûvekben, valamint hajócsónakokban található veszélyes anyagok kerültek a hajóról tengerbe. 1.6. Káros anyagok bejelentése – Amennyiben olajkibocsátással (MARPOL egyezmény I. melléklet) vagy ömlesztetett folyékony halmazállapotú mérgezõ hatású anyagok (MARPOL egyezmény II. melléklet) kibocsátásával vagy valószínû kibocsátásával járó esemény következik be. 1.7. Tengert szennyezõ anyagok bejelentése – Abban az esetben, ha károkozással vagy valószínûleg azzal járó esemény következik be azáltal, hogy csomagolt formátumú, köztük szállítókonténerben, hordozható tartályokban, közúti és vasúti jármûvekben, valamint hajócsónakokban található, a Nemzetközi Tengeri Veszélyes Áru Szállítási Szabályzat szerint a tenger szennyezését okozó, káros anyagok kerültek a hajóról a tengerbe (MARPOL egyezmény III. melléklet). 1.8. Egyéb további jelentés – A további jelentéstétel az rendszereljárásoknak megfelelõen történik, amelyrõl az Általános alapelvek 9. pontjában foglaltak szerint értesítést küldtek. 2.1. A jelentésbõl mellõzendõk a hajózási adatszolgáltatási formátum nem megfelelõ részei. 2.2. Nyelvi nehézségek esetében a nyelvhasználat tekintetében az angol nyelv és lehetõség szerint a Szabványos Tengerészeti Navigációs Szótár használata szükséges. Részletes tájékoztatás küldése esetén akár a Nemzetközi Kódjelzések Könyve is alkalmazható. A Nemzetközi Kódjelzések Könyvének alkalmazásakor a betûrendi tárgymutató után kell beszúrni a megfelelõ mutatót. 2.3. Útvonal információk közlésekor,minden fordulási pontnál az alábbi C pont szerint meg kell adni a földrajzi szélességet és hosszúságot, valamint az e pontok között tervezett útirány típusát, például „RL" (szélirányszög), „GC" (nagy kör) vagy „parti", illetve part menti hajózás esetében az alábbi B pontban megadott 6-jegyû számcsoporttal kifejezve kell megadni a fontosabb pontok melletti elhaladás becsült napját és idejét.

Source: https://magyarkozlony.hu/hivatalos-lapok/f92a1b660d38bbf4e11558cc387dbf7e6e5e7332/dokumentumok/9ba332a1e9bfa9a2c139db9dbc11aa651973bdf5/letoltes